Operativni zahvat urađen prvi put u Kantonalnoj bolnici Zenica

U Kantonalnoj bolnici Zenica je, nakon ranije završene edukacije pod vodstvom profesora Alona Kahane, predsjednika društva orbitalnih hirurga Sjeverne Amerike, 09.06.2020.godine prvi put urađena operacija rekonstrukcije frakture poda orbite sa prolapsom u maksilarni sinus.

Inovativni dio ove tehnike jeste da se radi pristupom kroz konjuktivu i da na koži nema rezova. Na mjesto frakture tj.loma poda orbite postavlja se najsavremeniji aloplastični materijal i pričvršćuje za pokosnicu. Navedena operacija kao i mnoge druge iz domena orbitalne hirurgije rezultat su saradnje hirurškog tima kojeg čine maksilofacijalni hirurzi i oftamolog-okuloplastični hirurg JU KB Zenica.